CELEX: 62014TA0851
Language: sk
Date: 2018-12-13 00:00:00
Title: Vec T-851/14: Rozsudok Všeobecného súdu z 13. decembra 2018 – Slovak Telekom/Komisia („Hospodárska súťaž — Zneužitie dominantného postavenia — Slovenský trh s vysokorýchlostnými telekomunikačnými službami — Prístup tretích spoločností k účastníckej prípojke historického operátora na trhu — Rozhodnutie, ktorým sa konštatuje porušenie článku 102 ZFEÚ a článku 54 Dohody o EHP — Jediné a pokračujúce porušenie — Pojem ‚zneužitie‘ — Odmietnutie prístupu — Stláčanie marží — Výpočet cenového stláčania — Kritérium rovnako efektívneho konkurenta — Právo na obhajobu — Pripísanie materskej spoločnosti zodpovednosti za porušenie, ktorého sa dopustila dcérska spoločnosť — Rozhodujúci vplyv materskej spoločnosti na obchodnú politiku dcérskej spoločnosti — Skutočný výkon vplyvu — Dôkazné bremeno — Výpočet výšky pokuty — Usmernenia k metóde stanovovania výšky pokút z roku 2006“)

4.3.2019   
            
            
               SK
            
            
               Úradný vestník Európskej únie
            
            
               C 82/32
            
         
      Rozsudok Všeobecného súdu z 13. decembra 2018 – Slovak Telekom/Komisia
      (Vec T-851/14) (1)
      
      ((„Hospodárska súťaž - Zneužitie dominantného postavenia - Slovenský trh s vysokorýchlostnými telekomunikačnými službami - Prístup tretích spoločností k účastníckej prípojke historického operátora na trhu - Rozhodnutie, ktorým sa konštatuje porušenie článku 102 ZFEÚ a článku 54 Dohody o EHP - Jediné a pokračujúce porušenie - Pojem ‚zneužitie‘ - Odmietnutie prístupu - Stláčanie marží - Výpočet cenového stláčania - Kritérium rovnako efektívneho konkurenta - Právo na obhajobu - Pripísanie materskej spoločnosti zodpovednosti za porušenie, ktorého sa dopustila dcérska spoločnosť - Rozhodujúci vplyv materskej spoločnosti na obchodnú politiku dcérskej spoločnosti - Skutočný výkon vplyvu - Dôkazné bremeno - Výpočet výšky pokuty - Usmernenia k metóde stanovovania výšky pokút z roku 2006“))
      (2019/C 82/35)
      Jazyk konania: angličtina
      
         Účastníci konania
      
      
         Žalobkyňa: Slovak Telekom, a.s. (Bratislava, Slovensko) (v zastúpení: D. Gerardin, avocat, R. O’Donoghue, QC)
      
         Žalovaná: Európska komisia (v zastúpení: pôvodne M. Farley, L. Malferrari a G. Koleva, neskôr M. Farley, M. Kellerbauer, L. Malferrari a C. Vollrath, splnomocnení zástupcovia)
      
         Vedľajší účastník, ktorý v konaní podporuje žalovanú: Slovanet, a.s. (Bratislava) (v zastúpení: P. Tisaj, advokát)
      
         Predmet
      
      Návrh založený na článku 263 ZFEÚ na zrušenie rozhodnutia Komisie C(2014) 7465 final z 15. októbra 2014 týkajúceho sa konania podľa článku 102 ZFEÚ a článku 54 Dohody o EHP (Vec AT.39523 – Slovak Telekom), opraveného rozhodnutím Komisie C(2014) 10119 final zo 16. decembra 2014, ako aj rozhodnutím Komisie C(2015) 2484 final zo 17. apríla 2015, v rozsahu, v akom sa týka žalobkyne, a subsidiárne na zníženie sumy pokuty, ktorá bola žalobkyni uložená
      
         Výrok rozsudku
      
      
                  1.
               
               
                  Článok 1 ods. 2 písm. d) rozhodnutia Komisie C(2014) 7465 final z 15. októbra 2014 týkajúceho sa konania podľa článku 102 ZFEÚ a článku 54 Dohody o EHP (Vec AT.39523 – Slovak Telekom), sa zrušuje v rozsahu, v akom konštatuje, že spoločnosť Slovak Telekom, a.s. v období od 12. augusta do 31. decembra 2005 uplatňovala neprimerané ceny, ktoré neumožňovali rovnako efektívnemu subjektu, ktorý má veľkoobchodný prístup k jej účastníckemu vedeniu, ponúkať rovnaké maloobchodné služby, ako ponúka táto spoločnosť, bez straty.
               
            
                  2.
               
               
                  Článok 2 rozhodnutia C(2014) 7465 final sa zrušuje v rozsahu, v akom stanovuje výšku pokuty, ktorá sa spoločne a nerozdielne ukladá Slovak Telekom vo výške 38 838 000 eur.
               
            
                  3.
               
               
                  Výška pokuty, ktorá sa spoločne a nerozdielne ukladá Slovak Telekom, sa stanovuje na 38 061 963 eur.
               
            
                  4.
               
               
                  V zostávajúcej časti sa žaloba zamieta.
               
            
                  5.
               
               
                  Slovak Telekom znáša štyri pätiny svojich trov konania a je povinná nahradiť štyri pätiny trov konania, ktoré vznikli Európskej komisii a štyri pätiny trov konania, ktoré vznikli spoločnosti Slovanet, a.s.
               
            
                  6.
               
               
                  Komisia znáša jednu pätinu svojich vlastných trov konania a je povinná nahradiť jednu pätinu trov konania, ktoré vynaložila Slovak Telekom.
               
            
                  7.
               
               
                  Slovanet znáša jednu pätinu svojich vlastných trov konania.
               
            
         (1)  Ú. v. EÚ C 127, 20.4.2015.